da da da da da af de de fr en de da da da da da da fr sv da nl de da da nn da da da da da da da da da da da de id da da de en de en da de da en da da sl da da it da nb da da da da da da da da da da eo da da da da da da da sv da da da de da fr da da en da da fr da fr da fr da fr da fr da da en da da da sv da da da da da da da da da de es de da en de fr de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Himmelev Skov er et skovrejsningsprojekt nord for Roskilde, der rummer både skov, mose, klare søer og lysåben natur.
Læs naturguiden for området her: Naturguide Himmelev Skov
Den nordlige del omkring søerne Fanen og Noden er gamle grusgrave. Jorden her er nærringsfattig. Det betyder, at mange af løvtræerne har det svært, og derfor vokser de langsomt. Til gengæld trives både nåletræerne og havtornen på denne næringsfattige lokalitet. Dette skaber et mere åbent landskab, med karakter af overdrev. Den næringsfattige jordbund skaber optimale vilkår for en spændende og varieret flora. Flere steder er der registreret sjældne planter, og endda orkideer. Området er særligt kendt for den sjældne orkidé biblomst.
I den sydlige del af området ligger Kildemosen, som er helt anderledes end resten af området. Her er vådt og frodigt med ellesump, rørskov og træer med rødderne i vand. Her lever masser af padder samt insekter knyttet til mere fugtige lokaliteter. En stor del af området er hegnet ind, hvor kvæg afgræsser det meste af året. Afgræsningen sikrer og forbedrer naturtilstanden på de lysåbne arealer.
Formålene med skoven er mange:
Beskytte grundvandet. Området ligger over et vigtigt grundvandsmagasin
Skabe rekreative arealer til glæde og gavn for borgerne
Skabe mere natur og bedre biodiversitet
Forøge skovarealet i Danmark
Der er hundeskov to steder. En ligger syd for Østre Ringvej ved Torndyssestien og den anden ligger syd for Kildemosen længst nede i det syd-østligste hjørne af skoven. I de to søer, Fanen og Noden, er det muligt at fiske. Der er flere muligheder for at slå lejr og holde picnic i Himmelev Skov. I den nordlige ende er der en primitiv lejrplads ved søen Fanen, syd for Herregårdsvej er der to bålpladser, og øst for Østre Ringvej er der en bålhytte.
Det er også muligt for publikum at få pulsen op. Der er anlagt en 4,8 km lang Natur-fitness rute med 15 forskellige træningsredskaber. Redskaberne er lavet af naturmaterialer og har et informationsskilt, som fortæller hvordan de skal bruges. Skoven har tre anlagte orienteringsløbsruter. Den længste er på 6 km, og den korteste er 2,2 km. Der er i alt 20 poster på røde pæle fordelt over hele området. Ud over alt dette, er der anlagt en 8 km lang MTB-rute samt flere stier og veje der fører publikum rundt i området. I Kildemosen er der anlagt trampesti hvor publikum kan gå på planker gennem mosen.
Det er muligt at ride igennem området på de anlagte ridestier og gennem de åbne sletter rundt i terrænet i området nord for Herregårdsvej. Generelt skal man ride hensynsfuldt og ikke ride på selve grusvejene. Se detaljerede rideregler her: Ridning i Himmelev skov
Områdets varierede natur, giver mulighed for at se mange forskellige fugle i området. I den nordlige del, hvor der kan være langt mellem de unge træer, har rovfuglene gode betingelser. I og omkring de to søer kan man man se blishøns og fiskehejre. I Kildemosen kan man finde rørsanger og høre nattergalen synge.
Udvidelse af Himmelev Skov
Roskilde Kommune, Naturstyrelsen og HOFOR A/S har indledt et samarbejde om at udvide skovrejsningen nord for Himmelev. Formålet med at rejse mere skov i forlængelse af den eksisterende skov er først og fremmest at beskytte grundvandet yderligere, men også at løfte på alle de andre (tidligere nævnte) formål med skovrejsningen.
Det nye projektområde for Himmelev Skov kommer derved op på 635 ha.
Læs mere her i projektbeskrivelsen for udvidelsen af Himmelev skov
Der opsættes en bålhytte i samarbejde med Vigge spejdergruppe.
Skov-fitness banen er etableret og indviet. På den 4,8 km lange rute er der opsat 15 forskellige træningsredskaber, som er lavet i naturen egne materialer. Det er alt fra balancepæle til svingtove og armgangsstolper.
Referat fra møde i skovrejsningsrådet d.26-11-2012
I 2010-2011 blev der både etableret en MTB-rute i samarbejde med de lokale ryttere og etableret en lejrplads. Ridestinettet blev også færdiggjort i denne periode.
Referat fra møde i skovrejsningsrådet d.09-11-2011
Referat fra møde i skovrejsningsrådet d.19-11-2008
Referat fra møde i skovrejsningsrådet d.07-11-2007
Referat fra møde i skovrejsningsrådet d.28-08-2006
Referat fra møde i skovrejsningsrådet d.06-10-2005
De første træer blev plantet i 2004. De efterfølgende år bliver der løbende opkøbt mere jord til projektet.
Referat fra møde i skovrejsningsrådet d.01-11-2004
I 2003 blev det besluttet, at der skulle anlægges en 300 ha stor statsskov nord for Roskilde, i samarbejde med Københavns Energi A/S (I dag HOFOR A/S), Roskilde kommune og Naturstyrelsen.
Referat fra møde i skovrejsningsrådet d.04-11-2003
Referat fra møde i skovrejsningsrådet 23-09-2003
Smukke søer i området nord for Herregårdsvej
Syd for Herregårdsvej, hvor man kan gå inde i kvægfolden
Døde træer er godt for biodiversiteten
Lille gangbro over mosen
Udsigt fra St. Valbyvej i 2012. Små træer på vej op og dæmningen i nord kan ses
Udsigt fra det vestligste punkt i 2006. Små egetræer plantet i rækker
Her ses en oversigt over området. Bemærk placeringerne af parkeringspladserne og hundeskovene.
Dokumentarkiv Vælg på listen Ridning i Himmelev Skov Højdekurver Himmelev Jordbundskort Himmelev Folder Himmelev Notat om søerne 2006 Skovrejsningsråd - Himmelev Skov
+45 72 54 33 14
+45 21 21 97 02
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden